El capitán Alatriste

El Capitán Alatriste s’entitula el primel libru la séri Las aventuras del capitán Alatriste escrebiu pol novelista español Arturo Pérez-Reverte unta la su iha Carlota. Hue espubricau en 1996 pola editorial Alfaguara.

L’acción s'assitia nel Madrid del sigru XVII, nel Sigru d'Oru español (llamau asina pola posición coltural del país), i cuenta las aventuras del presonahi prencipal, Diego Alatriste y Tenorio, unta al su moçu Íñigo Balboa.

 Sinosi 
Estamus nel añu 1623. Endispués la muerti el su pairi ena guerra e Frandis, Íñigo Balboa, un zagal viscainu e 13 añus, vieni a Madrid pa labutal pal capitán Alatriste. Diego Alatriste i Tenorio es un sordau viehu el tréciu e Frandis que malvivi cumu espadanchín a suerdu. Íñigo hazrá conocéncia e angunus collácius del capitán cumu Quevedo i Velázquez. Un dia el capitán tini una misión. Asesti a un seranu con dos enmascaraus que le dan estrucionis. Él i algotru espadanchín, un italianu llamau Gualterio Malatesta, ebin atacal a dos ingresis, alampalus i acagazalus peru sin eçalealus. Sin embalgu, deque unu los enmascaraus (el que paeci el cabeceru) s’arretira, apaeci el temerosu inquisiol Emilio Bocanegra i chamba las órdenis. Los ingresis ebin espenal. Esti sedrá el emiençu duna aventura ena que Alatriste arriscará la su via i se criará enemigus mortalis.

Categoría:Literatura
Categoría:Arturo Pérez-Reverte
Categoría:Las aventuras del capitán Alatriste